OBRAZLOŽENJE

UZ IZMJENE I DOPUNE PRORAČUNA OPĆINE

MARTINSKA VES ZA 2025. GODINU

# UVOD

Temeljem članka 45. Zakona o proračunu („Narodne novine“ broj 144/21) uravnoteženje proračuna provodi se putem Izmjena i dopuna proračuna po postupku za donošenje proračuna. U Prijedlogu Izmjena i dopuna Proračuna Općine Martinska Ves za 2025. godinu dajemo paralelan pregled izvornog plana, povećanja ili smanjenja u odnosu na izvorni plan, te novog plana za 2025. godinu.

# OPĆI DIO PRORAČUNA

**Prihodi poslovanja** planiraju se u iznosu od **3.499.605 eura** što je za 84.725 eura više u odnosu na izvorni plan, a do promjena dolazi kod dolje navedenih stavki planiranih prihoda:

***-Pomoći iz inozemstva i od subjekata unutar općeg proračuna*** planiraju se u iznosu od ***2.281.268 eura*** što je za 108.238 eura više u odnosu na izvorni plan, u ukupnim prihodima sudjeluju sa 65 %, a povećanje se odnosi na kapitalne pomoći iz državnog proračuna za ceste 45.000 eura i povećanje pomoći fiskalnog izravnanja od 63.238 eura

***- Prihodi od imovine*** planiraju se uiznosu od ***192.987 eura***što je za 23.513 eura manje u odnosu na izvorni plan, a odnosi se na smanjenje prihoda od zakupa poljoprivrednog zemljišta

**Prihodi od prodaje nefinancijske imovine**planiraju se u iznosu od **8.274 eura** što je za 1.726 eura manje u odnosu na izvorni plan, a odnosi se na prihode od prodaje poljoprivrednog zemljišta u vlasništvu RH

**Rashodi poslovanja** planiraju se u iznosu od **2.042.171 eura** što je za 250.000 eura više u odnosu na izvorni plan, a do promjena dolazi kod dolje navedenih stavki planiranih rashoda:

***-Pomoći unutar općeg proračuna*** planiraju se u iznosu od ***393.493 eura*** što je za 30.000 eura više u odnosu na izvorni plan, a odnosi se na kapitalnu pomoć Županijskoj upravi za ceste za sufinanciranje održavanja županijskih cesta na području općine

***-Naknade građanima i kućanstvima na temelju osiguranja i druge naknade*** planiraju se u iznosu od ***214.500 eura*** što je za 20.000 eura više u odnosu na izvorni plan, a odnosi se na povećanje za pomoći obiteljima

***-Rashodi za donacije, kazne, naknade šteta i kapitalne pomoći*** planiraju se u iznosu od ***550.211 eura*** što je za 200.000 eura više u odnosu na izvorni plan, a povećanje se odnosi na sredstva za rad dječjeg vrtića

**Rashodi za nabavu nefinancijske imovine**planiraju se u iznosu od **2.163.696 eura**što je za 244.360 eura više u odnosu na izvorni plan, u ukupnim rashodima sudjeluju sa 51%, a do promjena dolazi kod povećanja rashoda za nabavu proizvedene dugotrajne imovine

**Preneseni višak iz prethodnih godina iznosi 697.988 eura.** U ovim Izmjenama i dopunama Proračuna Općine Martinska Ves za 2025. godinu ukupni višak iz prethodnih godina je raspoređen po izvorima u Posebnom dijelu proračuna.

# POSEBNI DIO PRORAČUNA

**UKUPNI RASHODI** planiraju se u iznosu od **4.205.867 eura** što je za 494.360 eura više u odnosu na izvorni plan i iskazani su po organizacijskoj klasifikaciji, izvorima financiranja i ekonomskoj klasifikaciji na razini skupine, raspoređenih u programe koji se sastoje od aktivnosti i projekata.

Rashodi proračuna planiraju kroz dva razdjela:

* **Razdjel 001 – Općinska tijela**
* **Razdjel 002 – Jedinstveni upravni odjel**

## Rashodi razdjela 001 planiraju se u iznosu od 285.766 eura i ostaju nepromijenjena u odnosu na izvorni plan.

**Rashodi razdjela 002** planiraju se u iznosu od **3.920.101 eura** što je za 494.360 eura više u odnosu na izvorni plan, a promjena se odnosi na slijedeće programe:

* Program 1003- Vlastiti pogon – povećanje 9.691 eura
* Program 1006-Unapređenje zajednice – povećanje 228.934 eura
* Program 1007-Program socijalne zaštite – povećanje 20.000 eura
* Program 1009- Program sportskih aktivnosti – povećanje 35.735 eura
* Program 1010-Program odgoja i obrazovanja – povećanje 200.000 eura

### Program 1003: Vlastiti pogon

Za provođenje **Programa 1003: vlastiti pogon** planiraju se financijska sredstva u iznosu od **234.505 eura** što je za 9.691 eura više u odnosu na izvorni plan, a promjena se odnosi na aktivnost – opći poslovi pogona i to za nabavu priključaka za rovokopač

### Program 1006: Unapređenje zajednice

Za provođenje **Programa 1006: unapređenje zajednice** planiraju se financijska sredstva u iznosu od **2.433.068 eura** što je za 228.934 eura više u odnosu na izvorni plan, a promjena se odnosi na aktivnost cestovni promet – povećanje 224.000 eura, aktivnost – prostorno uređenje i zaštita okoliša povećanje 4.934 eura

### Program 1007: Program socijalne zaštite

Za provođenje **Programa 1007: program socijalne zaštite** planiraju se financijska sredstva u iznosu od **265.472 eura** što je za 20.000 eura više u odnosu na izvorni plan, a promjena se odnosi na aktivnost – pomoć obiteljima i to za naknade umirovljenicima (Božićnice i Uskrsnice) u iznosu od 15.000 eura i pomoć u paketima socijalno ugroženim obiteljima 5.000,00 eura

**Program 1009: Program sportskih aktivnosti**

Za provođenje **Programa 1009: program potreba u kulturi** planiraju se financijska sredstva u iznosu od **60.735 eura** što je za 35.735 eura više u odnosu na izvorni plan, a promjena se odnosi na aktivnost – sportske aktivnosti gdje se planira opremanje dječjih igrališta

### Program 1010: Program odgoja i obrazovanja

Za provođenje **Programa 1010: program odgoja i obrazovanja** planiraju se financijska sredstva u iznosu od **270.327 eura** što je za 200.000 eura više u odnosu na izvorni plan, a promjena se odnosi na aktivnost – dječji vrtić gdje su osiguranja sredstva za rad dječjeg vrtića

**Općinski načelnik**

**Stjepan Ivoš, dipl. ing.,v.r.**